[image: ]  [image: ]ระบบเตือนภัยเศรษฐกิจอุตสาหกรรมของไทย 
เดือนกันยายน 2569 “ส่งสัญญาณปกติเบื้องต้น” ขยายตัวจากเดือนก่อน
คาดการณ์ 2-3 เดือนข้างหน้า “ส่งสัญญาณปกติเบื้องต้น” ลดลงจากปัจจุบัน
คาดการณ์ 4-6 เดือนข้างหน้า “ส่งสัญญาณเฝ้าระวัง” ลดลงจากปัจจุบัน
รายงานผลระบบเตือนภัยเศรษฐกิจอุตสาหกรรมของไทย
The Early Warning System of Industrial Economics (EWS_IE)
เผยแพร่ : 25 กันยายน 2569

     INV_TH         IMV_TH          EXP_TH         NEW_TH         IPI_EU
ประเด็นสำคัญ : เดือนกันยายน 2569
· เศรษฐกิจอุตสาหกรรมภาพรวมของไทยส่งสัญญาณปกติเบื้องต้น
· ปัจจัยในประเทศชะลอตัว จากการนำเข้าวัตถุดิบและสินค้าขั้นกลางที่ปรับลดลง หลังเร่งตัวสูงมาอย่างต่อเนื่อง แต่โครงการไทยช่วยไทย พลัส เดือนสุดท้าย และธุรกิจท่องเที่ยวที่กลับมาขยายตัว ช่วยเสริมคำสั่งซื้อ
· ปัจจัยต่างประเทศเฝ้าระวัง โดยความกังวลมาตรการภาษีนำเข้าของสหรัฐฯ และความเสี่ยงการปิดช่องแคบบับเอลมันเดบที่อาจกระทบต่ออัตราเงินเฟ้อ เป็นปัจจัยกดดันที่สำคัญต่อภาคการผลิตและส่งออก
ระดับสัญญาณเตือนภัยขององค์ประกอบหลัก เดือนกันยายน 2569

      
    EXVA_CN      INVA_IN    EXVA_AUS     CLI_JP     IPIF_US    PMI_ASE

ระดับสัญญาณเตือนภัยขององค์ประกอบหลัก 2 เดือนข้างหน้า

     INV_TH         IMV_TH          EXP_TH         NEW_TH         IPI_EU                BSI_TH_3E                                     TISI_3E

    EXVA_CN      INVA_IN    EXVA_AUS     CLI_JP     IPIF_US    PMI_ASE

	คาดการณ์ 2-3 เดือนข้างหน้า (ต.ค.-พ.ย.69) “ส่งสัญญาณชะลอตัว” คาดว่าค่าวัฏจักรมีแนวโน้มผรับลดลง จากความไม่แน่นอนของสถานการณ์
ในตะวันออกกลาง ส่วนการสิ้นสุดโครงการไทยช่วยไทย พลัส ต้องรอความชัดเจนในการต่ออายุโครงการ แต่คาดว่าจะได้รับผลดีจากฤดูกาลท่องเที่ยวช่วงปลายปี
	คาดการณ์ 4-6 เดือนข้างหน้า (ธ.ค.69-ก.พ.70) “ส่งสัญญาณเฝ้าระวัง” คาดว่าค่าวัฏจักรมีแนวโน้มหดตัว หากสงครามในตะวันออกกลางยังไม่ยุติ 
และความเสี่ยงภาษีสหรัฐฯ ทั้งนี้ มาตรการกระตุ้นเศรษฐกิจของภาครัฐ ฤดูกาลท่องเที่ยวปลายปี และความต้องการสินค้าเทคโนโลยี ยังคงเป็นปัจจัยหนุนที่สำคัญ




ระดับสัญญาณเตือนภัยองค์ประกอบหลัก ปัจจัยภายในประเทศ : “ส่งสัญญาณปกติเบื้องต้น แต่มีแนวโน้มเกิดการชะลอตัว”
· [bookmark: _Hlk182903244]ดัชนีการลงทุนภาคเอกชนของไทย (INV_TH) : “ส่งสัญญาณปกติเบื้องต้น” ค่าวัฏจักรชะลอตัวจากเดือนก่อน ตามค่าดัชนีฯ หลังปรับฤดูกาลที่ลดลงเล็กน้อยจากเดือนก่อน ตามการนำเข้าสินค้าทุนที่ชะลอลง โดยเฉพาะอุปกรณ์โทรคมนาคม อุปกรณ์ไฟฟ้า และเครื่องจักรเฉพาะทาง ขณะที่การลงทุนหมวดก่อสร้างทรงตัวตามการลดลงของการก่อสร้างที่มิใช่ที่อยู่อาศัย ส่วนหมวดยานพาหนะปรับเพิ่มขึ้นตามยอดจดทะเบียนรถยนต์นั่งเป็นหลัก
· ดัชนีปริมาณสินค้านำเข้าของไทย (IMV_TH) : “ส่งสัญญาณปกติ” ค่าวัฏจักรชะลอตัวจากเดือนก่อน ตามค่าดัชนีฯ ที่ลดลง จากการนำเข้าเชื้อเพลิง
ที่ปรับลดลง หมวดวัตถุดิบและสินค้าขั้นกลางลดลงตามการนำเข้าเคมีภัณฑ์ แต่ชิ้นส่วนอิเล็กทรอนิกส์ยังเพิ่มขึ้นต่อเนื่อง ขณะที่สินค้าอุปโภคบริโภคหดตัว
· ดัชนีราคาส่งออก (EXP_TH) : “ส่งสัญญาณปกติเบื้องต้น” ค่าวัฏจักรทรงตัวจากเดือนก่อน โดยค่าดัชนีฯ ปรับลดลงและมีระดับใกล้เคียงกับเดือนก่อน ตามราคาที่ลดลงในหมวดเชื้อเพลิง เกษตรกรรม และอุตสาหกรรม ยกเว้นอุตสาหกรรมการเกษตรที่เพิ่มขึ้นตามราคาน้ำตาลทราย และอาหารสัตว์เลี้ยง
· ดัชนีความเชื่อมั่นด้านคำสั่งซื้อของไทย (NEW_TH) : “ส่งสัญญาณเฝ้าระวังลดลง” ค่าวัฏจักรเพิ่มขึ้นจากเดือนก่อน ตามค่าดัชนีฯ เพิ่มขึ้นตามแรงหนุนของธุรกิจท่องเที่ยวที่ขยายตัว ขณะที่ภาคการผลิตขยายตัวตามกลุ่มยางพาราแปรรูปมีการเร่งซื้อเพื่อสำรองวัตถุดิบ รวมถึงกลุ่มอาหารและเครื่องดื่ม




ระดับสัญญาณเตือนภัยขององค์ประกอบหลัก ปัจจัยต่างประเทศ : “ส่งสัญญาณเฝ้าระวังเพิ่มขึ้น จากความไม่แน่นอนทางการค้า”
· ดัชนีผลผลิตอุตสาหกรรมของสหภาพยุโรป (IPI_EU) : “ส่งสัญญาณเฝ้าระวังเพิ่มขึ้น” ค่าวัฏจักรหดตัวเล็กน้อยจากเดือนก่อน โดยค่าดัชนีฯ มีระดับลดลงจากเดือนก่อน ตามการผลิตสินค้าวัตถุดิบและขั้นกลางปรับลดลง โดยหดตัวในเยอรมนี กรีซ สเปน ฝรั่งเศส ขณะที่อิตาลีและออสเตรียเพิ่มขึ้นเล็กน้อย 
· มูลค่าส่งออกของจีน (EXVA_CN) : “ส่งสัญญาณปกติเบื้องต้น” ค่าวัฏจักรปรับเพิ่มขึ้นจากเดือนก่อน ตามมูลค่าส่งออกที่ขยายตัว จากการลงทุนในธุรกิจศูนย์ข้อมูลและระบบประมวลผล AI ที่ทำให้คำสั่งซื้อขยายตัว รวมถึงการที่ผู้ค้าปลีกในสหรัฐฯ และยุโรป เริ่มสต็อกสินค้าอุปโภคบริโภคเร็วขึ้นกว่าปกติ
· มูลค่านำเข้าของอินเดีย (IMVA_IN) : “ส่งสัญญาณเฝ้าระวัง”  ค่าวัฏจักรปรับลดลงจากเดือนก่อน ตามูลค่านำเข้าที่หดตัว จากการลดลงของปริมาณนำเข้าน้ำมันดิบหลังเร่งตัวสูงไปในเดือนก่อน ส่วนการนำเข้าทองคำปรับลดลงตามนโยบายภาครัฐ ที่ต้องการลดแรงกดดันที่มีต่อเงินทุนสำรองระหว่างประเทศ
· มูลค่าส่งออกของออสเตรเลีย (EXVA_AUS) : “ส่งสัญญาณชะลอตัว” ค่าวัฏจักรปรับลดลงจากเดือนก่อน โดยมูลค่าส่งออกปรับลดลง ตามการชะลอตัวของคำสั่งซื้อจากคู่ค้าหลัก เช่น จีน ญี่ปุ่น เกาหลีใต้ โดยเฉพาะการส่งออกเหล็กที่หดตัว เนื่องจากภาคอุตสาหกรรมเหล็กของจีนที่เป็นตลาดหลักยังไม่ฟื้นตัว
· ดัชนีชี้นำเศรษฐกิจของญี่ปุ่น (CLI_JP) : “ส่งสัญญาณชะลอตัว” ค่าวัฏจักรปรับลดลงจากเดือนก่อน โดยค่าดัชนีฯ มีระดับใกล้เคียงกับเดือนก่อน 
ตามภาคการค้าระหว่างประเทศที่เติบโตตามการลงทุนด้าน AI  และสินค้าอิเล็กทรอนิกส์ที่เติบโตได้ต่อเนื่อง รวมถึงอัตราการว่างงานที่ลดลงต่ำสุดในรอบ 1 ปี 
· ดัชนีผลผลิตอุตสาหกรรมสินค้าขั้นสุดท้ายของสหรัฐอเมริกา (IPIF_US) : “ส่งสัญญาณเฝ้าระวังลดลง” ค่าวัฏจักรเพิ่มขึ้นจากเดือนก่อน โดยค่าดัชนีฯ 
มีระดับเพิ่มขึ้นจากเดือนก่อน ตามการลงทุนธุรกิจที่ขยายตัว ทำให้มีความต้องการสินค้ากลุ่มคอมพิวเตอร์ อุปกรณ์สื่อสาร และอุปกรณ์เพิ่มมากขึ้นในระยะนี้
· ดัชนีผู้จัดการฝ่ายจัดซื้อภาคการผลิตของอาเซียน (PMI_ASE) : “ส่งสัญญาณเฝ้าระวัง”  ค่าวัฏจักรลดลงเล้กน้อยจากเดือนก่อน สอดรับกับค่าดัชนีฯ 
ที่ปรับลดลงเหนือเส้นมาตรฐาน ตามความไม่พร้อมด้านการจ้างงาน ขณะที่ระดับผลผลิตและคำสั่งซื้อปรับเพิ่มขึ้นในเวียดนามและฟิลิปปินส์เป็นสำคัญ
· การผลิตปรับลดลงในอินโดนีเซีย มาเลเซีย และไทย ขณะที่ฟิลิปปินส์ขยายตัวอย่างโดดเด่น งาน 









[image: ]ที่มาของข้อมูล
1) INV_TH หมายถึง ดัชนีการลงทุนภาคเอกชน (ธปท.) 
2) IMV_TH หมายถึง ดัชนีปริมาณสินค้านำเข้า (ธปท.)
3) EXP_TH หมายถึง ดัชนีราคาส่งออก (สนค. กระทรวงพาณิชย์) 
4) NEW_TH หมายถึง ดัชนีความเชื่อมั่นด้านคำสั่งซื้อของไทย (ธปท.)
5) IPI_EU หมายถึง ดัชนีผลผลิตอุตสาหกรรมของยูโรโซน 27 ประเทศ (Manufacturing) (OECD) 
6) EXVA_CN หมายถึง มูลค่าส่งออกของจีน สกุลเงินดอลลาร์สหรัฐ (OECD) 
7) IMVA_IN หมายถึง มูลค่านำเข้าของอินเดีย สกุลเงินดอลลาร์สหรัฐ (OECD) 
8) EXVA_AUS หมายถึง มูลค่าส่งออกของออสเตรเลีย สกุลเงินดอลลาร์สหรัฐ (OECD)
9) CLI_JP หมายถึง ดัชนีชี้นำเศรษฐกิจของญี่ปุ่นที่ขจัดฤดูกาลแล้ว (OECD)
10) IPIF_US หมายถึง ดัชนีผลผลิตอุตสาหกรรมสินค้าขั้นสุดท้ายของสหรัฐอเมริกา (Board of Governors of the Federal Reserve System (US))
11) PMI_ASE หมายถึง ดัชนีผู้จัดการฝ่ายจัดซื้อภาคการผลิตของอาเซียน 
(IHS Markit)

วิธีการคำนวณ 
ใช้แบบจำลอง Non Parametric ในรูปแบบดัชนีผสม (Composite) คำนวณตามสูตรการคำนวณหาค่ามาตรฐาน (Normalization) โดยข้อมูลที่ใช้ในการคำนวณเดือนปัจจุบัน คือ ข้อมูลจริงเมื่อ 1-2 เดือนที่ผ่านมา (ฉบับนี้ใช้ข้อมูลเดือนกรกฎาคม-สิงหาคม 2569)

การอ่านค่าระดับส่งสัญญาณเตือนภัยฯ มี 5 ระดับ ได้แก่
· สัญญาณไฟสีเขียว หมายถึง ส่งสัญญาณปกติ
· สัญญาณไฟสีเขียวอ่อน หมายถึง ส่งสัญญาณปกติเบื้องต้น
· สัญญาณไฟสีเหลือง หมายถึง ส่งสัญญาณเฝ้าระวัง 
· สัญญาณไฟสีแดงอ่อน หมายถึง ส่งสัญญาณไม่ปกติเบื้องต้น
· สัญญาณไฟสีแดง หมายถึง ส่งสัญญาณไม่ปกติระยะรุนแรง
การอ่านค่าดัชนีชี้นำวัฏจักร (ค่ามาตรฐานเท่ากับ 0)
· หากมีค่ามากกว่า 0 หมายถึง เศรษฐกิจอุตสาหกรรมมีภาวะปกติ ความเสี่ยงเกิดเหตุการณ์วิกฤตอยู่ในระดับต่ำมาก
· หากมีค่าใกล้เคียงหรือเท่ากับ 0 ในช่วงขาขึ้น หมายถึง เศรษฐกิจอุตสาหกรรมมีแนวโน้มฟื้นตัวจากภาวะวิกฤต แต่ยังมีความเสี่ยงที่ต้องเฝ้าระวัง
· หากมีค่าใกล้เคียงหรือเท่ากับ 0 ในช่วงขาลง หมายถึง เศรษฐกิจอุตสาหกรรมมีแนวโน้มถดถอยเข้าสู่ภาวะเฝ้าระวัง
· หากมีค่าน้อยกว่า 0 แต่ไม่เกิน -1 เศรษฐกิจอุตสาหกรรมของไทย อยู่ในภาวะเฝ้าระวังเหตุการณ์วิกฤต
· หากมีค่าน้อยกว่า -1 หมายถึง เศรษฐกิจอุตสาหกรรมของไทย อยู่ในภาวะเกิดเหตุการณ์วิกฤต

รายงานผลระบบเตือนภัยเศรษฐกิจอุตสาหกรรมของไทย (The Early Warning System Industrial Economics: EWS_IE)

สำนักงานเศรษฐกิจอุตสาหกรรม 	  หน้าที่ 2

